Իվայլոյի ապստամբություն (1277-1280)

Իվայլոյի ապստամբություն, (), գյուղացիական ապստամբություն Բուլղարիայում՝ հովիվ Իվայլոյի գլխավորությամբ ընդդեմ Կոնստանտին Տիխ թագավորի և բուլղարյան ազնվականության։ 

Սկսվել է Հարավային Դոբրուջայում, որտեղ գյուղացիների դրությունը վատթարանում էր թաթարների հաճախակի ասպատակություններից։ Ապստամբ գյուղացիները ջախջախեցին Նողայի թաթար հորդաներին, այնուհետև՝ Տիխի զորքը։ Բուլղարական ավատատերերը դիմեցին Բյուզանդիայի օգնությանը։ Իվայլոյի (որը 1278 թվականին ամուսնացավ Բուլղարիայի թագավորի այրի Մարիայի հետ և հռչակվեց թագավոր) պայքարը բյուզանդացիների դեմ ընթանում էր փոփոխակի հաջողություններով։ 1280 թվականին նրա զորքերը պարտության մատնեցին բյուզանդական բանակը։ Այնուամենայնիվ, բուլղար ավատատերերն առավել վճռականորեն հակվեցին Բյուզանդիայի կողմը։ Վախենալով դավաճանությունից՝ Իվայլոն փախավ թաթարների մոտ, որոնք և սպանեցին նրան։

Ապստամբություններ
Բուլղարիայի պատմություն